title: Rozhodnutie Rady 2014/486/SZBP z  22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)

text:
               23.7.2014

               SK

               Úradný vestník Európskej únie

               L 217/42

         ROZHODNUTIE RADY 2014/486/SZBP
   z 22. júla 2014
   o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada sa 14. apríla 2014 vyjadrila, že je pripravená pomôcť Ukrajine v oblasti reformy sektora civilnej bezpečnosti, podpory polície a právneho štátu a pri vypracovaní politického rámca pre krízový prístup (PFCA) na Ukrajine, pričom sa zvážia všetky možnosti vrátane prípadnej misie v rámci spoločnej bezpečnostnej a obrannej politiky (SBOP).

               (2)

               Minister zahraničných vecí Ukrajiny zaslal 8. mája 2014 vysokej predstaviteľke Únie pre zahraničné veci a bezpečnostnú politiku (VP) list, v ktorom vyjadril záujem o nasadenie misie v rámci SBOP na Ukrajine.

               (3)

               Rada 12. mája 2014 pripomenula, že je pripravená pomôcť Ukrajine v oblasti reformy sektora civilnej bezpečnosti, uvítala politický rámec pre krízový prístup (PFCA) na Ukrajine a poverila Európsku službu pre vonkajšiu činnosť (ESVČ), aby pripravila koncepciu krízového riadenia (CMC) pre prípadnú civilnú misiu v rámci SBOP. Tiež zdôraznila význam koordinácie a komplementarity s Organizáciou pre bezpečnosť a spoluprácu v Európe (OBSE) a inými medzinárodnými aktérmi.

               (4)

               Rada 23. júna 2014 schválila koncepciu krízového riadenia (CMC), pokiaľ ide o možnú akciu v rámci SBOP na podporu reformy sektora civilnej bezpečnosti.

               (5)

               Minister zahraničných vecí Ukrajiny 11. júla 2014 zaslal VP list, ktorým akceptuje nasadenie misie v rámci SBOP.

               (6)

               Misia EUAM Ukraine sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 Zmluvy o Európskej únii (Zmluva o EÚ),

         PRIJALA TOTO ROZHODNUTIE:
   Článok 1
   Poslanie
   Únia zriaďuje poradnú misiu pre reformu sektora civilnej bezpečnosti na Ukrajine (misia EUAM Ukraine) na pomoc Ukrajine v oblasti reformy sektora civilnej bezpečnosti vrátane polície a právneho štátu.
   Článok 2
   Mandát
   1.   Na podporu záväzku Ukrajiny uskutočniť reformu bezpečnostného sektoru poskytuje nevýkonná civilná misia v rámci SBOP príslušným ukrajinským orgánom vedenie a poradenstvo pri vypracovaní obnovených bezpečnostných stratégií a následnom vykonávaní príslušných komplexných a jednotných reformných aktivít, s cieľom:

               —

               vytvoriť koncepčný rámec pre plánovanie a vykonávanie reforiem, ktorých cieľom sú udržateľné bezpečnostné služby zabezpečujúce právny štát, a to spôsobom, ktorý prispeje k posilnenie ich legitimity a zvýšeniu dôvery verejnosti, pri plnom dodržaní ľudských práv a v súlade s procesom ústavnej reformy,

               —

               reorganizovať a reštrukturalizovať bezpečnostné služby spôsobom, ktorý by umožňoval opätovné získanie kontroly nad nimi a zodpovednosti za ne.

         Na dosiahnutie svojich cieľov koná misia EUAM Ukraine na základe parametrov vymedzených v koncepcii krízového riadenia (CMC), ktorú Rada schválila 23. júna 2014 a v operačných plánovacích dokumentoch.
   2.   V rámci jej počiatočného mandátu misia pomáha pri komplexnom procese plánovania reformy sektora civilnej bezpečnosti podporujúc rýchlu prípravu a vykonávanie reformných opatrení.
   Článok 3
   Hierarchia velenia a štruktúra
   1.   Misia EUAM Ukraine má jednotnú hierarchiu velenia pre operácie krízového riadenia.
   2.   Misia EUAM Ukraine má svoje veliteľstvo v Kyjeve.
   3.   Misia EUAM Ukraine je štruktúrovaná v súlade s plánovacími dokumentmi.
   Článok 4
   Plánovanie a začatie misie EUAM Ukraine
   1.   Misia sa začína rozhodnutím Rady k dátumu, ktorý odporučí veliteľ civilnej operácie misie EUAM Ukraine, akonáhle táto misia dosiahne počiatočnú operačnú spôsobilosť.
   2.   Predsunutá jednotka misie EUAM Ukraine má za úlohu pripraviť zriadenie misie z logistického, infraštruktúrneho a bezpečnostného hľadiska a poskytnúť prvky potrebné na vypracovanie operačných plánovacích dokumentov ako aj druhého finančného výkazu.
   Článok 5
   Veliteľ civilnej operácie
   1.   Riaditeľ útvaru pre plánovanie a vedenie civilných operácií (CPCC) je veliteľom civilnej operácie misie EUAM Ukraine. CCPC je veliteľovi civilnej operácie k dispozícii na účely plánovania a vedenia misie EUAM Ukraine.
   2.   Veliteľ civilnej operácie velí misii EUAM Ukraine a riadi ju, pričom podlieha politickej kontrole a strategickému riadeniu zo strany Politického a bezpečnostného výboru (PBV) a celkovej právomoci VP.
   3.   Veliteľ civilnej operácie zabezpečuje v súvislosti s vedením operácií riadne a efektívne vykonávanie rozhodnutí Rady, ako aj rozhodnutí PBV, a to aj tým, že vedúcemu misie dáva podľa potreby pokyny a poskytuje mu poradenstvo a technickú podporu.
   4.   Veliteľ civilnej operácie podáva prostredníctvom VP správy Rade.
   5.   Všetok vyslaný personál zostáva v plnom rozsahu pod velením vnútroštátnych orgánov vysielajúceho štátu v súlade s jeho vnútroštátnymi pravidlami alebo dotknutej inštitúcie Únie alebo Európskej služby pre vonkajšiu činnosť (ESVČ). Tieto orgány odovzdajú veliteľovi civilnej operácie operačnú kontrolu nad svojím personálom.
   6.   Veliteľ civilnej operácie má celkovú zodpovednosť za zabezpečenie toho, aby sa zo strany Únie riadne plnila povinnosť starostlivosti.
   Článok 6
   Vedúci misie
   1.   Vedúci misie nesie zodpovednosť za misiu EUAM Ukraine, velí jej a riadi ju na mieste pôsobenia. Vedúci misie je priamo zodpovedný veliteľovi civilnej operácie a koná v súlade s jeho pokynmi.
   2.   Vedúci misie zastupuje misiu EUAM Ukraine v oblasti jej zodpovednosti. Vedúci misie môže v rámci svojej celkovej zodpovednosti delegovať riadiace úlohy týkajúce sa personálu a finančných záležitostí na členov personálu misie EUAM Ukraine.
   3.   Vedúci misie nesie administratívnu a logistickú zodpovednosť za misiu EUAM Ukraine, okrem iného aj za prostriedky, zdroje a informácie, ktoré sa misii EUAM Ukraine poskytli.
   4.   Vedúci misie zodpovedá za disciplinárnu kontrolu personálu. Disciplinárne konania voči vyslanému personálu vykonáva dotknutý vnútroštátny orgán v súlade s vnútroštátnymi pravidlami, dotknutá inštitúcia Únie alebo ESVČ.
   Článok 7
   Politická kontrola a strategické riadenie
   1.   Misiu EUAM Ukraine politicky kontroluje a strategicky riadi PBV pod vedením Rady a VP. Rada týmto poveruje PBV, aby na tento účel prijímal príslušné rozhodnutia v súlade s článkom 38 ods. 3 Zmluvy o EÚ. Toto poverenie zahŕňa právomoc vymenovať vedúceho misie na návrh VP a meniť koncept operácií (CONOPS) a operačný plán (OPLAN). Rada si ponecháva právomoc rozhodovať o cieľoch a o ukončení misie EUAM Ukraine.
   2.   PBV pravidelne podáva Rade správy.
   3.   Veliteľ civilnej operácie a vedúci misie pravidelne a podľa potreby podávajú PBV správy o otázkach, za ktoré sú zodpovední.
   Článok 8
   Personál
   1.   Misiu EUAM Ukraine tvorí najmä personál, ktorý vyslali členské štáty, inštitúcie Únie a ESVČ. Každý členský štát, každá inštitúcia Únie a ESVČ znášajú náklady na každého člena personálu, ktorého vyslali, vrátane nákladov na cestu na miesto nasadenia a späť, miezd, zdravotného poistenia a príspevkov iných, ako sú príslušné diéty.
   2.   Každý členský štát, každá inštitúcia Únie a ESVČ, ktoré člena personálu vyslali, zodpovedajú za riešenie akýchkoľvek nárokov súvisiacich s vyslaním, ktoré člen personálu, ktorého vyslal(-a), uplatní, alebo ktoré sa ho týkajú, a za začatie akéhokoľvek konania voči vyslanej osobe.
   3.   Misia EUAM Ukraine môže tiež na zmluvnom základe zamestnávať medzinárodný a miestny personál, pokiaľ požadované funkcie nemôžu zabezpečovať členovia personálu vyslaní členskými štátmi. V riadne odôvodnených výnimočných prípadoch, keď nie sú k dispozícii vhodní uchádzači z členských štátov, sa podľa potreby môžu na zmluvnom základe zamestnávať štátni príslušníci zúčastňujúcich sa tretích štátov.
   4.   Podmienky zamestnania a práva a povinnosti medzinárodného a miestneho personálu sa ustanovia v zmluvách, ktoré sa uzavrú medzi misiou EUAM Ukraine a dotknutými členmi personálu.
   Článok 9
   Štatút misie EUAM Ukraine a jej personálu
   Štatút misie EUAM Ukraine a jej personálu podľa potreby aj vrátane výsad, imunít a ďalších záruk potrebných na vykonávanie a plynulý priebeh misie EUAM Ukraine je predmetom dohody uzavretej podľa článku 37 Zmluvy o EÚ a v súlade s postupom ustanoveným v článku 218 Zmluvy o fungovaní Európskej únie.
   Článok 10
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, sa tretie štáty môžu vyzvať, aby k misii EUAM Ukraine prispeli za predpokladu, že budú znášať náklady na vyslanie svojho personálu vrátane miezd, poistenia proti akémukoľvek riziku, diét a nákladov na cestu na Ukrajinu a späť, a že podľa potreby prispejú na prevádzkové náklady misie EUAM Ukraine.
   2.   Tretie štáty, ktoré prispievajú k misii EUAM Ukraine, majú vo vzťahu ku každodennému riadeniu misie EUAM Ukraine rovnaké práva a povinnosti ako členské štáty.
   3.   Rada týmto poveruje PBV, aby prijímal príslušné rozhodnutia o prijatí navrhovaných príspevkov a zriadil výbor prispievateľov.
   4.   Podrobnosti týkajúce sa účasti tretích štátov sa stanovia v dohodách, ktoré sa uzavrú v súlade s článkom 37 Zmluvy o EÚ. Ak Únia a tretí štát uzavrú alebo uzavreli dohodu, ktorou sa ustanovuje rámec účasti tohto tretieho štátu na operáciách krízového riadenia Únie, v kontexte misie EUAM Ukraine sa uplatňujú ustanovenia tejto dohody.
   Článok 11
   Bezpečnosť
   1.   Veliteľ civilnej operácie riadi plánovanie bezpečnostných opatrení, ktoré vykonáva vedúci misie, a zabezpečuje ich riadne a účinné vykonávanie v rámci misie EUAM Ukraine v súlade s článkom 5.
   2.   Vedúci misie zodpovedá za bezpečnosť misie EUAM Ukraine a za dodržiavanie minimálnych bezpečnostných požiadaviek, ktoré sa na misiu EUAM Ukraine vzťahujú, v súlade s politikou Únie týkajúcou sa bezpečnosti personálu nasadeného mimo Únie v operačnej kapacite podľa hlavy V Zmluvy o EÚ.
   3.   Vedúcemu misie pomáha bezpečnostný úradník misie, ktorý mu podáva správy a zároveň udržiava úzke služobné vzťahy s ESVČ.
   4.   V oblasti bezpečnosti sa personál misie EUAM Ukraine pred nastúpením do služby zúčastní na povinnej bezpečnostnej príprave, ktorá zodpovedá úrovni rizika stanoveného pre oblasť rozvinutia. Pravidelne tiež absolvuje doškoľovanie na mieste pôsobenia, ktoré organizuje bezpečnostný úradník misie.
   5.   Vedúci misie zabezpečuje ochranu utajovaných skutočností EÚ v súlade s rozhodnutím Rady 2013/488/EÚ (1).
   Článok 12
   Zložka stáleho monitorovania
   Pre misiu EUAM Ukraine sa aktivuje zložka stáleho monitorovania.
   Článok 13
   Právne ustanovenia
   V miere potrebnej na vykonávanie tohto rozhodnutia má misia EUAM Ukraine právomoc obstarávať služby a dodávky, uzatvárať zmluvy a administratívne dojednania, zamestnávať personál, vlastniť bankové účty, nadobúdať majetok a užívať ho, plniť si záväzky a vystupovať pred súdom ako účastník konania.
   Článok 14
   Finančné ustanovenia
   1.   Referenčná suma určená na pokrytie výdavkov spojených s misiou EUAM Ukraine do 30. novembra 2014 je 2 680 000 EUR. O výške referenčnej sumy na nasledujúce obdobia rozhodne Rada.
   2.   Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany misie EUAM Ukraine je otvorená bez obmedzenia. Okrem toho sa na tovary zakúpené misiou EUAM Ukraine nevzťahuje pravidlo pôvodu. S podmienkou súhlasu Komisie môže misia uzavierať technické dojednania s členskými štátmi, hostiteľským štátom, so zúčastnenými tretími štátmi a s inými medzinárodnými aktérmi, pokiaľ ide o poskytovanie vybavenia, služieb a priestorov pre misiu EUAM Ukraine.
   3.   Misia EUAM Ukraine zodpovedá za plnenie rozpočtu misie. Misia EUAM Ukraine na tento účel podpíše dohodu s Komisiou.
   4.   Bez toho, aby boli dotknuté ustanovenia o štatúte misie EUAM Ukraine a jej personálu, misia EUAM Ukraine zodpovedá za všetky nároky a záväzky vyplývajúce z vykonávania mandátu, okrem nárokov, ktoré sa týkajú závažného porušenia povinností zo strany vedúceho misie, za ktoré nesie osobnú zodpovednosť.
   5.   Vykonávaním finančných ustanovení nie je dotknutá hierarchia velenia uvedená v článkoch 4, 5 a 6 a operačné požiadavky misie EUAM Ukraine vrátane kompatibility vybavenia a interoperability jej tímov.
   6.   Výdavky sú oprávnené od dátumu podpisu dohody uvedenej v odseku 3.
   Článok 15
   Projektová skupina
   1.   Misia EUAM Ukraine má projektovú skupinu na určovanie a vykonávanie projektov. Misia EUAM Ukraine podľa potreby uľahčuje projekty, ktoré na vlastnú zodpovednosť vykonávajú členské štáty a tretie štáty v oblastiach súvisiacich s mandátom misie EUAM Ukraine a na podporu jej cieľov, a poskytuje v tejto súvislosti poradenstvo.
   2.   S výhradou odseku 3 je misia EUAM Ukraine oprávnená použiť finančné príspevky členských štátov alebo tretích štátov na vykonávanie určených projektov, ktoré konzistentne dopĺňajú ostatné činnosti misie EUAM Ukraine, v týchto dvoch prípadoch:

               —

               projekt je uvedený vo finančnom výkaze k tomuto rozhodnutiu alebo

               —

               projekt sa do tohto finančného výkazu zahrnie v priebehu misie prostredníctvom úpravy na žiadosť vedúceho misie.

         Misia EUAM Ukraine uzavrie s týmito štátmi dohodu, ktorá zahŕňa najmä osobitné postupy, pokiaľ ide o reakciu na akúkoľvek sťažnosť tretích strán týkajúcu sa škôd vzniknutých konaním alebo opomenutím, ktoré spôsobila misia EUAM Ukraine pri nakladaní s prostriedkami, ktoré poskytli tieto štáty. Prispievajúce štáty nesmú v žiadnom prípade brať Úniu alebo VP na zodpovednosť za konanie misie EUAM Ukraine alebo opomenutie z jej strany pri využívaní finančných prostriedkov, ktoré tieto štáty poskytli.
   3.   Finančné príspevky tretích štátov na projektovú skupinu podliehajú súhlasu PBV.
   Článok 16
   Jednotnosť reakcie Únie a koordinácia
   1.   VP zabezpečuje súlad vykonávania tohto rozhodnutia s vonkajšou činnosťou Únie ako celku.
   2.   Bez toho, aby bola dotknutá hierarchia velenia, vedúci misie činnosť úzko koordinuje s delegáciou Únie na Ukrajine s cieľom zabezpečiť súlad činnosti Únie na Ukrajine. Vedúci delegácie v Kyjeve bez toho, aby zasahoval do hierarchie velenia, poskytuje misii EUAM Ukraine politické usmernenia na miestnej úrovni. Vedúci misie EUAM Ukraine a vedúci delegácie v Kyjeve začnú podľa potreby konzultácie.
   3.   Misia EUAM Ukraine a hraničná podporná misia Európskej únie pre Moldavskú republiku a Ukrajinu (EUBAM Moldavsko/Ukrajina) navzájom spolupracujú.
   4.   Okrem toho by sa malo vyvinúť úsilie v oblasti systematickej spolupráce, koordinácie a komplementarít s činnosťami iných relevantných medzinárodných partnerov, predovšetkým OBSE, s cieľom zabezpečiť efektívnu činnosť.
   Článok 17
   Poskytovanie informácií
   1.   VP je oprávnený sprístupniť tretím štátom pridruženým k tomuto rozhodnutiu, podľa vhodnosti a v súlade s potrebami misie EUAM Ukraine, utajované skutočnosti Európskej únie do stupňa utajenia „RESTREINT UE/EU RESTRICTED“, ktoré boli vypracované na účely misie EUAM Ukraine, v súlade s rozhodnutím 2013/488/EÚ.
   2.   V prípade konkrétnej a okamžitej operačnej potreby je VP tiež oprávnený sprístupniť hostiteľskému štátu akékoľvek utajované skutočnosti Európskej únie do stupňa utajenia „RESTREINT UE/EU RESTRICTED“, ktoré boli vypracované na účely misie EUAM Ukraine, v súlade s rozhodnutím 2013/488/EÚ. Na tento účel sa pripravia dohody medzi VP a príslušnými orgánmi hostiteľského štátu.
   3.   VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty Únie, ktoré sa týkajú rokovaní Rady o misii EUAM Ukraine a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (2).
   4.   VP môže tieto oprávnenia, ako aj spôsobilosť uzavrieť dohody uvedené v odseku 2 delegovať na úradníkov ESVČ, veliteľa civilnej operácie a/alebo na vedúceho misie v súlade s oddielom VII prílohy VI k rozhodnutiu Rady 2013/488/EÚ.
   Článok 18
   Strategické preskúmanie
   Počiatočný mandát misie EUAM Ukraine trvá dva roky. Strategické preskúmanie sa uskutoční rok po začatí misie.
   Článok 19
   Nadobudnutie účinnosti a trvanie
   Toto rozhodnutie nadobúda účinnosť dňom jeho prijatia.
   Uplatňuje sa do konca obdobia 24 mesiacov od dátumu začatia misie EUAM Ukraine.

      V Bruseli 22. júla 2014

            Za Radu

            predsedníčka

         C. ASHTON

      (1)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (2)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2006/834/ES: Rozhodnutie Európskeho parlamentu z  27. apríla 2006 o absolutóriu na plnenie rozpočtu Prekladateľského strediska pre inštitúcie Európskej únie za rozpočtový rok 2004

text:
               6.12.2006

               SK

               Úradný vestník Európskej únie

               L 340/102

      ROZHODNUTIE EURÓPSKEHO PARLAMENTU

   z 27. apríla 2006
   o absolutóriu na plnenie rozpočtu Prekladateľského strediska pre inštitúcie Európskej únie za rozpočtový rok 2004
   (2006/834/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre inštitúcie Európskej únie za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2004 spolu s odpoveďami strediska (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0100/2006),

               1.

               udeľuje riaditeľovi Prekladateľského strediska pre inštitúcie Európskej únie absolutórium na plnenie rozpočtu strediska za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Prekladateľského strediska pre inštitúcie Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 25.

      (2)  Ú. v. EÚ C 332, 28.12.2005, s. 53.

      (3)  Ú. v. ES L 248, 16.9.2002, s. 1.

      (4)  Ú. v. ES L 314, 7.12.1994, s. 1. Nariadenie naposledy zmenené a doplnené nariadením (ES) č. 1645/2003 (Ú. v. EÚ L 245, 29.9.2003, s. 13).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: 2008/475/ES: Rozhodnutie Rady z  23. júna 2008 , ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu

text:
               24.6.2008

               SK

               Úradný vestník Európskej únie

               L 163/29

      ROZHODNUTIE RADY

   z 23. júna 2008,
   ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu
   (2008/475/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 423/2007 z 19. apríla 2007 o reštriktívnych opatreniach voči Iránu (1), a najmä na jeho článok 15 ods. 2,
   keďže:

               (1)

               Rada 19. apríla 2007 prijala nariadenie (ES) č. 423/2007 o reštriktívnych opatreniach voči Iránu. Článok 15 ods. 2 uvedeného nariadenia ustanovuje, že Rada zostaví, preskúma, zmení a doplní zoznam osôb, subjektov a orgánov uvedených v článku 7 ods. 2 uvedeného nariadenia.

               (2)

               Rada dospela k záveru, že určité ďalšie osoby, subjekty a orgány spĺňajú podmienky stanovené v článku 7 ods. 2 nariadenia (ES) č. 423/2007 a že by sa preto mali uviesť na zozname v prílohe V k uvedenému nariadeniu z daných individuálnych a špecifických dôvodov,

         ROZHODLA TAKTO:
   Článok 1
   Príloha V k nariadeniu (ES) č. 423/2007 sa nahrádza textom v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia.

      V Luxemburgu 23. júna 2008

            Za Radu

            predseda

         I. JARC

      (1)  Ú. v. EÚ L 103, 20.4.2007, s. 1. Nariadenie naposledy zmenené a doplnené nariadením (ES) č. 219/2008 (Ú. v. EÚ L 68, 12.3.2008, s. 5).

      PRÍLOHA

            „PRÍLOHA V
            A.   Fyzické osoby

                        Meno

                        Identifikačné údaje

                        Dôvody

                        Dátum zaradenia na zoznam

                        1.

                        Reza AGHAZADEH

                        Dátum nar.: 15.3.1949, číslo cestovného pasu: S4409483, platnosť 26.4.2000 – 27.4.2010, miesto vydania: Teherán, miesto narodenia: Khoy

                        Predseda Iránskej organizácie pre atómovú energiu (AEOI - Atomic Energy Organisation of Iran). AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                        24.4.2007

                        2.

                        Brigádny generál IRGC Javad DARVISH-VAND

                        štátny tajomník ministerstva obrany, logistiky a branných síl (MODALF) pre inšpekcie; zodpovedný za všetky zariadenia a inštalácie ministerstva obrany

                        24.6.2008

                        3.

                        Brigádny generál IRGC Seyyed Mahdi FARAHI

                        Výkonný riaditeľ Organizácie obranného priemyslu (DIO), ktorá sa uvádza v rezolúcii BR OSN 1737 (2006).

                        24.6.2008

                        4.

                        Dr. Hoseyn (Hossein) FAQIHIAN

                        Adresa NFPC: AEOI-NFPD, P.O. Box: 11365-8486, Teherán/Irán

                        Zástupca a generálny riaditeľ Spoločnosti na výrobu a obstarávanie jadrového paliva (Nuclear Fuel Production and Procurement Company, NFPC), ktorá je súčasťou AEOI. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006). NFPC sa zúčastňuje na činnostiach súvisiacich s obohacovaním, o ktorých zastavenie žiada Irán Rada MAAE a Bezpečnostná rada.

                        24.4.2007

                        5.

                        Ing. Mojtaba HAERI

                        Štátny tajomník ministerstva obrany pre priemysel. Vykonáva dohľad nad AIO a DIO

                        24.6.2008

                        6.

                        Brigádny generál IRGC Ali HOSEYNITASH

                        Riaditeľ oddelenia pre všeobecné otázky Najvyššej rady pre národnú bezpečnosť zapojený do určovania jadrovej politiky

                        24.6.2008

                        7.

                        Mohammad Ali JAFARI, IRGC

                        Jeden z veliteľov IRGC

                        24.6.2008

                        8.

                        Mahmood JANNATIAN

                        Podpredseda Iránskej organizácie pre atómovú energiu

                        24.6.2008

                        9.

                        Said Esmail KHALILIPOUR

                        Zástupca predsedu AEOI. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                        24.4.2007

                        10.

                        Ali Reza KHANCHI

                        Adresa NRC: AEOI-NRC, P.O. Box: 11365-8486 Teherán/Irán; Fax: (+9821) 8021412

                        Riaditeľ teheránskeho centra jadrového výskumu AEOI. MAAE naďalej od Iránu žiada, aby objasnil experimenty zamerané na separáciu plutónia, ktoré sa uskutočnili v TNRC, vrátane objasnenia prítomnosti častíc vysoko obohateného uránu (HEU) vo vzorkách z prostredia odobratých v zariadení na ukladanie odpadu v Karaji, v ktorom sa nachádzajú kontajnery používané na skladovanie terčov z ochudobneného uránu. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                        24.4.2007

                        11.

                        Ebrahim MAHMUDZADEH

                        Výkonný riaditeľ Iránskeho elektronického priemyslu

                        24.6.2008

                        12.

                        Brigádny generál Beik MOHAMMADLU

                        Štátny tajomník ministerstva obrany pre dodávky a logistiku

                        24.6.2008

                        13.

                        Anis NACCACHE

                        Správca spoločností Barzagani Tejarat Tavanmad Saccal; jeho spoločnosť sa pokúšala získať citlivý tovar pre subjekty, na ktoré sa vzťahuje rezolúcia 1737

                        24.6.2008

                        14.

                        Brigádny generál Mohammad NADERI

                        Riaditeľ Organizácie pre letecký a kozmický priemysel (AIO). AIO sa zúčastňovala na citlivých iránskych programoch.

                        24.6.2008

                        15.

                        Brigádny generál IRGC Mostafa Mohammad NAJJAR

                        Minister obrany, zodpovedný za všetky vojenské programy vrátane programov zameraných na balistické strely.

                        24.6.2008

                        16.

                        Minister obrany, zodpovedný za všetky vojenské programy vrátane programov zameraných na balistické strely.

                        Dátum nar.: 21.4.1954, miesto narodenia: Mashad

                        Riaditeľ centra jadrovej technológie AEOI v Esfahane. Toto centrum vykonáva dohľad nad zariadením na konverziu uránu v Esfahane. Rada MAAE a Bezpečnostná rada žiadajú Irán o zastavenie všetkých činností súvisiacich s obohacovaním. Zahŕňa to aj všetky práce na konverzii uránu. AEOI vykonáva dohľad nad iránskym jadrovým programom a uvádza sa v rezolúcii BR OSN 1737 (2006).

                        24.4.2007

                        17.

                        Kontraadmirál Mohammad SHAFI’I RUDSARI

                        štátny tajomník ministerstva obrany pre koordináciu

                        24.6.2008

                        18.

                        Brigádny generál IRGC Ali SHAMSHIRI

                        štátny tajomník ministerstva obrany pre spravodajskú činnosť, zodpovedný za bezpečnosť personálu a zariadení MODAFL

                        24.6.2008

                        19.

                        Abdollah SOLAT SANA

                        Výkonný riaditeľ zariadenia na konverziu uránu (Uranium Conversion Facility, UCF) v Esfahane. Toto zariadenie vyrába vstupný materiál (UF6) pre obohacovacie zariadenia v Natanze. Prezident Ahmadínedžád 27. augusta 2006 udelil osobitné ocenenie Solatovi Sanovi za úlohu, ktorú zohral.

                        24.4.2007

                        20.

                        Brigádny generál IRGC Ahmad VAHIDI

                        zástupca riaditeľa MODAFL

                        24.6.2008

            B.   Právnické osoby, subjekty a orgány

                        Názov

                        Identifikačné údaje

                        Dôvody

                        Dátum zaradenia na zoznam

                        1.

                        Organizácia pre letecký a kozmický priemysel (Aerospace Industries Organisation, AIO)

                        AIO, 28 Shian 5, Lavizan, Teherán

                        AIO vykonáva dohľad nad výrobou riadených striel v Iráne vrátane priemyselnej skupiny Shahid Hemmat Industrial Group, priemyselnej skupiny Shahid Bagheri Industrial Group a priemyselnej skupiny Fajr Industrial Group, ktoré sú všetky uvedené v rezolúcii BR OSN 1737 (2006). V rezolúcii BR OSN 1737 (2006) sa uvádza aj riaditeľ AIO a dvaja ďalší vyššie postavení pracovníci.

                        24.4.2007

                        2.

                        Spoločnosť zbrojného priemyslu (Armament Industries)

                        Pasdaran Av., PO Box 19585/777, Teherán

                        Dcérska spoločnosť Organizácie obranného priemyslu (Defence Industries Organization, DIO).

                        24.4.2007

                        3.

                        Geografická organizácia ozbrojených síl (Armed Forces Geographical Organisation)

                        Poskytuje geopriestorové údaje programu zameranému na balistické strely.

                        24.6.2008

                        4.

                        Bank Melli, Melli Bank Iran a všetky pobočky a dcérske spoločnosti vrátane:

                        Ferdowsi Avenue, P.O. Box 11365-171, Teherán

                        Poskytnutie alebo pokus o poskytnutie finančnej podpory pre spoločnosti, ktoré sú zapojené do iránskeho jadrového programu a programu riadených striel alebo pre ne obstarávajú materiál (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company a DIO). Banka Melli slúži ako prostredník pre citlivé aktivity Iránu. Umožnila veľké množstvo nákupov citlivého tovaru pre iránsky jadrový program a program riadených striel. Poskytuje širokú škálu finančných služieb v mene subjektov spojených s iránskym jadrovým a raketovým priemyslom vrátane otvorenia akreditívov a správy účtov. Mnohé z týchto spoločností sú uvedené v rezolúciách BR OSN 1737 a 1747.

                        24.6.2008

                                    a)

                                    Melli Bank plc

                        London Wall, 11th floor, London EC2Y 5EA, United Kingdom

                                    b)

                                    Bank Melli Iran Zao

                        9/1, Maškova ulica, 130064 Moskva, Ruská federácia

                        5.

                        Centrum obrannej technológie a vedeckého výskumu (Defence Technology and Science Research Centre, DTSRC), známe aj ako Vzdelávací výskumný inštitút (Educational Research Institute)/Moassese Amozeh Va Tahgiaghati (ERI/MAVT Co.)

                        Pasdaran Av., PO Box 19585/777, Teherán

                        Zodpovedné za výskum a vývoj. Dcérska spoločnosť Organizácie obranného priemyslu (DIO). DTSRC realizuje veľkú väčšinu obstarávania pre DIO.

                        24.4.2007

                        6.

                        Iránsky elektronický priemysel (Iran Electronic Industries)

                        P. O. Box 18575-365, Teherán, Irán

                        Úplne vlastnená dcérska spoločnosť MODAFL (a preto sesterská organizácia AIO, AvIO a DIO). Jej úlohou je vyrábať elektronické súčiastky iránskych systémov zbraní.

                        24.6.2008

                        7.

                        Vzdušné sily IRGC (IRGC Air Force)

                        Prevádzkuje iránske zásoby balistických striel krátkeho a stredného doletu. Na veliteľa vzdušných síl IRGC sa vzťahuje rezolúcia BR OSN 1737.

                        24.6.2008

                        8.

                        Stavebná organizácia Khatem-ol Anbiya (Khatem-ol Anbiya Construction Organisation)

                        221, North Falamak-Zarafshan Intersection, 4th Phase, Shahkrak-E-Ghods, 14678 Teherán, Irán

                        Skupina spoločností vlastnená IRGC. Využíva stavebné inžinierske zdroje IRGC a je hlavným dodávateľom pre veľké projekty vrátane stavieb tunelov; podporuje iránsky program balistických striel a iránsky jadrový program.

                        24.6.2008

                        9.

                        Univerzita Malek Ashtar

                        Prepojená s ministerstvom obrany, v roku 2003 otvorila v úzkej spolupráci s AIO študijný odbor zameraný na riadené strely.

                        24.6.2008

                        10.

                        Námorný priemysel (Marine Industries)

                        Pasdaran Av., PO Box 19585/777, Teherán

                        Námorný priemysel (Marine Industries)

                        24.4.2007

                        11.

                        Skupina mechanického priemyslu (Mechanic Industries Group)

                        Zúčastňovala sa na výrobe dielcov pre program balistických striel.

                        24.6.2008

                        12.

                        Ministerstvo obrany a logistiky ozbrojených síl (MODAFL)

                        West side of Dabestan Street, Abbas Abad District, Teherán

                        Zodpovedné za iránsky obranný výskum, programy rozvoja a výroby vrátane podpory programu riadených striel a jadrového programu.

                        24.6.2008

                        13.

                        Ministerstvo pre vývoz obrannej logistiky (MODLEX)

                        P. O. Box 16315-189, Teherán, Irán

                        Je časťou MODAFL zameranou na vývoz; agentúra sa využíva na vývoz dokončených zbraní v rámci medzištátnych transakcií. MODLEX by podľa rezolúcie BR OSN 1747 (2007) nemal obchodovať.

                        24.6.2008

                        14.

                        Strojárne 3M Mizan (3M Mizan Machinery Manufacturing)

                        Predsunutá spoločnosť AIO, zúčastňuje sa nákupov balistickej techniky.

                        24.6.2008

                        15.

                        Spoločnosť na výrobu a obstarávanie jadrového paliva (Nuclear Fuel Production and Procurement Company, NFPC)

                        AEOI-NFPD, P. O. Box: 11365-8486, Teherán/Irán

                        Divízia výroby jadrového paliva organizácie AEOI (Nuclear Fuel Production Division, NFP) sa venuje výskumu a vývoju v oblasti jadrového palivového cyklu, čo okrem iného zahŕňa prieskum, ťažbu, spracovanie a konverziu uránu a nakladanie s jadrovým odpadom. NFPC je nástupcom NFPD, dcérskej spoločnosti AEOI, ktorá uskutočňuje výskum a vývoj jadrového palivového cyklu vrátane konverzie a obohacovania.

                        24.4.2007

                        16.

                        Závod chemického priemyslu Parchin (Parchin Chemical Industries)

                        Pracoval na technikách pohonu na účely iránskeho programu balistických striel.

                        24.6.2008

                        17.

                        Pracoval na technikách pohonu na účely iránskeho programu balistických striel.

                        Pasdaran Av., PO Box 19585/777, Teherán

                        Dcérska spoločnosť Organizácie obranného priemyslu (DIO).

                        24.4.2007

                        18.

                        Organizácia štátneho nákupu (State Purchasing Organisation (SPO))

                        SPO pravdepodobne uľahčuje dovoz celých zbraní. Zdá sa, že je dcérskou spoločnosťou MODAFL.

                        24.6.2008“


title: 2006/964/ES: Rozhodnutie Rady z  18. decembra 2006 o uzavretí Dohody medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže

text:
               30.12.2006

               SK

               Úradný vestník Európskej únie

               L 397/14

      ROZHODNUTIE RADY

   z 18. decembra 2006
   o uzavretí Dohody medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže
   (2006/964/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 149 a 150 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Rada svojím rozhodnutím z 24. októbra 2005 splnomocnila Komisiu, aby rokovala s vládou Kanady o dohode, ktorou sa obnovuje program spolupráce v oblastiach vyššieho vzdelávania, odbornej prípravy a mládeže.

               (2)

               Komisia v mene Spoločenstva prerokovala dohodu s vládou Kanady v súlade so smernicami uvedenými v prílohe k uvedenému rozhodnutiu.

               (3)

               Spoločenstvo a Kanada očakávajú, že takáto spolupráca bude vzájomne prospešná a zo strany Spoločenstva musí dopĺňať dvojstranné programy medzi členskými štátmi a Kanadou a prinášať európsku pridanú hodnotu.

               (4)

               Dohoda bola podpísaná v mene Spoločenstva 5. decembra 2006 s výhradou jej možného uzavretia k neskoršiemu dátumu.

               (5)

               Dohoda by sa mala schváliť,

         ROZHODLA TAKTO:
   Článok 1
   1.   Dohoda medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže, sa schvaľuje v mene Spoločenstva.
   2.   Text tejto dohody je pripojený k tomuto rozhodnutiu.
   Článok 2
   Delegácia Európskeho spoločenstva pri spoločnom výbore uvedenom v článku 6 dohody sa skladá zo zástupcu Komisie, ktorému pomáha jeden zástupca za každý členský štát.
   Článok 3
   Týmto sa predseda Rady poveruje určiť osobu splnomocnenú na vykonanie oznámenia podľa článku 12 ods. 1 dohody.

      V Bruseli 18. decembra 2006

            Za Radu

            predseda

         J.-E. ENESTAM

         DOHODA

      medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže
      EURÓPSKE SPOLOČENSTVO,
      na jednej strane, a
      VLÁDA KANADY
      na druhej strane,
      ďalej len „strany“,
      BERÚC NA VEDOMIE, že vo vyhlásení o vzťahoch medzi Európskym spoločenstvom a Kanadou, ktoré 22. novembra 1990 prijalo Európske spoločenstvo a jeho členské štáty a vláda Kanady, sa uvádza osobitný odkaz na posilnenie vzájomnej spolupráce v rozličných oblastiach, ktoré priamo ovplyvňujú súčasný a budúci blahobyt ich občanov, ako napr. výmeny a spoločné projekty v oblasti vzdelávania a kultúry, vrátane akademických výmenných pobytov a výmenných pobytov mládeže;
      BERÚC NA VEDOMIE, že v spoločnom politickom vyhlásení Kanady a EÚ a v akčnom pláne, ktoré boli prijaté 17. decembra 1996, sa uvádza, že strany budú podporovať kontakty medzi občanmi na všetkých úrovniach, najmä medzi mládežou, s cieľom obnoviť vzájomné väzby založené na spoločných kultúrach a hodnotách; a že v spoločnom akčnom pláne priloženom k vyhláseniu sa strany povbudzujú, aby ďalej posilňovali vzájomnú spoluprácu prostredníctvom Dohody medzi Európskym spoločenstvom a vládou Kanady, ktorou sa vytvára program spolupráce vo vyššom vzdelávaní a odbornej príprave, ratifikovanej v roku 1996;
      BERÚC NA VEDOMIE, že v Agende partnerstva EÚ-Kanada, prijatej na samite EÚ-Kanada 18. marca 2004, sa poukazuje na potrebu hľadať nové spôsoby na podporovanie väzieb medzi našimi národmi, a to najmä rozšírením rozsahu výmenných programov pre mladých ľudí medzi Kanadou a Európskym spoločenstvom a skúmaním spôsobov na posilnenie a rozšírenie rozsahu spolupráce medzi ES a Kanadou pri obnove Dohody medzi Európskym spoločenstvom a vládou Kanady, ktorou sa obnovuje program spolupráce vo vyššom vzdelávaní a odbornej príprave, ratifikovanej v marci 2001;
      BERÚC NA VEDOMIE, že v spoločnom vyhlásení prijatom na samite EÚ-Kanada 19. júna 2005 sa ďalej odkazuje na úmysel vedúcich predstaviteľov EÚ a Kanady obnoviť, posilniť a rozšíriť rozsah pôsobnosti Dohody, ktorou sa obnovuje program spolupráce vo vyššom vzdelávaní a odbornej príprave, ratifikovanej v roku 2001, a to najmä prostredníctvom doplnenia spolupráce v oblasti mládeže, posilnením akademickej spolupráce a transatlantických výmen medzi našimi občanmi;
      BERÚC DO ÚVAHY plné rešpektovanie zodpovedností členských štátov Európskeho spoločenstva a legislatívnych právomocí provincií a teritórií Kanady v oblastiach vzdelávania a odbornej prípravy a autonómie inštitúcií vyššieho vzdelávania a odbornej prípravy;
      BERÚC DO ÚVAHY, že prijatím a uplatňovaním dohôd o vyššom vzdelávaní a odbornej príprave z rokov 1996 a 2001 sa realizujú záväzky z vyhlásení EÚ-Kanada; a že spolupráca bola veľmi prospešná pre obidve strany;
      UZNÁVAJÚC rozhodujúci prínos vyššieho vzdelávania a odbornej prípravy k rozvoju ľudských zdrojov schopných podieľať sa na globálnej znalostnej ekonomike;
      UZNÁVAJÚC, že spolupráca v oblasti vyššieho vzdelávania, odbornej prípravy a mládeže by mala dopĺňať ostatné príslušné iniciatívy spolupráce medzi Európskym spoločenstvom a Kanadou;
      UZNÁVAJÚC dôležitosť zohľadňovania práce vykonanej v oblasti vyššieho vzdelávania a odbornej prípravy medzinárodnými organizáciami pôsobiacimi v týchto oblastiach, ako napr. OECD, UNESCO a Rada Európy;
      UZNÁVAJÚC, že strany majú spoločný záujem o spoluprácu v oblasti vyššieho vzdelávania, odbornej prípravy a mládeže, ako súčasti širšej spolupráce, ktorá existuje medzi Európskym spoločenstvom a Kanadou;
      OČAKÁVAJÚC vzájomný prospech zo spolupráce v oblastiach vyššieho vzdelávania, odbornej prípravy a mládeže;
      UZNÁVAJÚC potrebu rozšíriť prístup k činnostiam podporovaným v rámci tejto dohody, najmä k činnostiam v oblastiach odbornej prípravy a mládeže;
      ŽELAJÚC SI obnoviť základ pre pokračujúcu spoluprácu v oblasti vyššieho vzdelávania a odbornej prípravy,
      SA DOHODLI TAKTO:
      Článok 1
      Účel
      Touto dohodou sa vytvára rámec na spoluprácu v oblastiach vyššieho vzdelávania, odbornej prípravy a mládeže medzi Európskym spoločenstvom a Kanadou.
      Článok 2
      Vymedzenie pojmov
      Na účely tejto dohody:

                  1.

                  „inštitúcia vyššieho vzdelávania“ znamená akúkoľvek inštitúciu zriadenú v súlade s platnými právnymi predpismi a praxou jednej alebo druhej strany, ktorá poskytuje kvalifikáciu alebo diplom na úrovni vyššieho vzdelávania, bez ohľadu na to, ako sa takéto zariadenie nazýva;

                  2.

                  „inštitúcia odbornej prípravy“ znamená akýkoľvek typ verejného, poloverejného alebo súkromného zariadenia, ktoré v súlade s platnými právnymi predpismi a praxou jednej alebo druhej strany plánuje alebo uskutočňuje odborné vzdelávanie alebo odbornú prípravu, ďalšiu odbornú prípravu, prehlbovanie odbornej prípravy alebo rekvalifikáciu, prispievajúce ku kvalifikáciám uznávaným príslušnými orgánmi, bez ohľadu na to, ako sa takéto zariadenie nazýva;

                  3.

                  „študenti“ znamenajú všetky osoby, ktoré sa zúčastňujú na vyučovaní alebo na kurzoch odbornej prípravy alebo na programoch riadených inštitúciami vyššieho vzdelávania alebo odbornej prípravy, ako sú definované v tomto článku a ktoré sú uznané alebo finančne podporované príslušnými orgánmi;

                  4.

                  „mládež“ znamená oblasti činností súvisiacich s neformálnym a neoficiálnym vzdelávaním, na ktorom sa zúčastňujú mládežnícke organizácie a iné mládežnícke združenia, ako aj pracovníci s mládežou, mladí vedúci pracovníci a iní aktéri pracujúci pre mladých ľudí alebo s mladými ľuďmi.

            Článok 3
      Ciele
      1.   Všeobecné ciele tejto dohody sú:

                  a)

                  podporovať vzájomné porozumenie medzi národmi Európskej únie a Kanady, vrátane rozsiahlejších znalostí ich jazykov, kultúr a inštitúcií;

                  b)

                  zlepšovať kvalitu ľudských zdrojov tak v Európskom spoločenstve, ako aj v Kanade, uľahčovaním získavania zručností potrebných vzhľadom na výzvy globálnej znalostnej ekonomiky.

            2.   Špecifické ciele tejto dohody sú:

                  a)

                  posilňovať rozmer pridanej hodnoty v Európskom spoločenstve a v Kanade pre transatlantickú spoluprácu v oblastiach vyššieho vzdelávania, odbornej prípravy a mládeže;

                  b)

                  prispievať k transatlantickým výmenám medzi občanmi Európskej únie a Kanady;

                  c)

                  prispievať k rozvoju inštitúcií vyššieho vzdelávania a odbornej prípravy, ako aj mládežníckych štruktúr a organizácií;

                  d)

                  podporovať a/alebo zlepšovať partnerstvá medzi zúčastnenými stranami, ktoré sú aktívne v oblastiach vyššieho vzdelávania, odbornej prípravy a mládeže v Európskom spoločenstve a v Kanade;

                  e)

                  prispievať k profesionálnemu rozvoju jednotlivcov a zároveň dosiahnuť všeobecné ciele dohody;

                  f)

                  rozvíjať príležitosti na dialóg a výmeny v oblasti politiky mládeže a práce s mládežou.

            3.   Operatívne ciele tejto dohody sú:

                  a)

                  podporovať spoluprácu medzi inštitúciami vyššieho vzdelávania a odbornej prípravy s cieľom podporiť spoločné študijné programy a (alebo) programy odbornej prípravy a mobilitu študentov;

                  b)

                  zlepšovať kvalitu transatlantickej mobility študentov podporovaním transparentnosti, vzájomného uznávania kvalifikácií a študijných období a období odbornej prípravy a, v prípade potreby, uznávania kreditov;

                  c)

                  podporovať spoluprácu medzi verejnými a súkromnými organizáciami aktívnymi v oblastiach vyššieho vzdelávania, odbornej prípravy a mládeže s cieľom zlepšiť diskusiu a výmenu skúseností v otázkach politiky;

                  d)

                  podporovať transatlantickú mobilitu odborníkov (vrátane odborníkov, ktorí práve prechádzajú odbornou prípravou) s cieľom zlepšiť vzájomné porozumenie a odborné poznatky v oblastiach, ktoré sú pre vzťahy medzi Európskou úniou a Kanadou podstatné;

                  e)

                  podporovať spoluprácu medzi mládežníckymi štruktúrami a organizáciami, ako aj medzi pracovníkmi s mládežou, mladými vedúcimi pracovníkmi a inými mládežníckymi aktérmi s cieľom podporiť výmenu osvedčených postupov a vytváranie sietí.

            Článok 4
      Zásady
      Spolupráca v rámci tejto dohody sa vykonáva na základe týchto zásad:

                  1.

                  plné rešpektovanie zodpovedností členských štátov Európskeho spoločenstva a legislatívnych právomocí provincií a teritórií Kanady v oblastiach vzdelávania a odbornej prípravy a autonómie inštitúcií vyššieho vzdelávania a odbornej prípravy;

                  2.

                  celková vyváženosť prínosov z činností uskutočňovaných v rámci tejto dohody;

                  3.

                  široká účasť rôznych členských štátov Európskeho spoločenstva a provincií a teritórií Kanady;

                  4.

                  uznanie celkovej kultúrnej sociálnej a ekonomickej rôznorodosti Európskeho spoločenstva a Kanady;

                  5.

                  zlepšenie spolupráce medzi Európskym spoločenstvom a Kanadou a komplementárnosť s dvojstrannými programami medzi členskými štátmi Európskeho spoločenstva a Kanadou, ako aj s inými programami Európskeho spoločenstva a Kanady a iniciatívami v oblastiach vyššieho vzdelávania, odbornej prípravy a mládeže.

            Článok 5
      Spolupráca
      Spolupráca sa uskutočňuje prostredníctvom činností opísaných v prílohe, ktorá tvorí neoddeliteľnú súčasť tejto dohody.
      Článok 6
      Spoločný výbor
      1.   Týmto sa zriaďuje spoločný výbor. Tvoria ho zástupcovia každej strany.
      2.   Funkcie spoločného výboru sú:

                  a)

                  skúmať spoluprácu plánovanú v rámci tejto dohody;

                  b)

                  predkladať stranám správy o úrovni, stave a efektívnosti spolupráce v súlade s cieľmi a zásadami tejto dohody;

                  c)

                  vymieňať si informácie o najnovšom vývoji, politikách, nových trendoch alebo inovačných postupoch súvisiacich s vyšším vzdelávaním, odbornou prípravou a mládežou.

            3.   Spoločný výbor sa usiluje zasadať raz za dva roky, pričom zasadnutia sa budú konať striedavo v Európskej únii a v Kanade. Ďalšie zasadnutia sa môžu uskutočniť na základe vzájomnej dohody.
      4.   Rozhodnutia Spoločného výboru sa prijímajú prostredníctvom konsenzu. Zápisnice schvaľujú osoby, ktoré určí každá strana, aby spoločne predsedali zasadnutiu. Zápisnice spolu so správou sú k dispozícii spoločnému výboru pre spoluprácu, zriadenému na základe Rámcovej dohody o obchodnej a hospodárskej spolupráci medzi Európskym spoločenstvom a Kanadou z roku 1976, ako aj príslušným ministrom z každej strany.
      Článok 7
      Monitorovanie a hodnotenie
      Spolupráca sa monitoruje a vyhodnocuje primeraným spôsobom na základe spolupráce, čím sa v prípade potreby umožní presmerovanie činností spolupráce podľa situácie alebo možností, ktoré sa vyskytnú v priebehu realizácie činností.
      Článok 8
      Financovanie
      1.   Spolupráca závisí od dostupnosti finančných prostriedkov a od platných zákonov a iných právnych predpisov, politík a programov Európskeho spoločenstva a Kanady. Financovanie sa bude realizovať na základe celkového zosúladenia fondov medzi stranami.
      2.   Každá strana poskytuje finančné prostriedky na priamy prospech:

                  —

                  pre Európske spoločenstvo, občanov jedného z členských štátov Európskeho spoločenstva alebo pre osoby, ktorým niektorý členský štát priznal oficiálny štatút osôb s trvalým pobytom,

                  —

                  pre Kanadu, jej občanov a osoby s trvalým pobytom, ako ich definujú kanadské zákony.

            3.   Náklady, ktoré vznikli spoločnému výboru alebo v jeho mene hradí strana, kam patrí príslušný člen, ktorému vznikli náklady. Náklady, iné ako cestovné náklady a náklady na pobyt, ktoré sú priamo spojené so zasadnutiami spoločného výboru, hradí hostiteľská strana.
      Článok 9
      Vstup pracovníkov
      Každá strana prijíma všetky primerané kroky a vynakladá maximálne úsilie na uľahčenie vstupu na svoje územie a výstupu z neho pracovníkom, študentom, materiálu a zariadeniu druhej strany, ktorí sú zapojení do spolupráce alebo ktoré sa používajú v spolupráci v rámci tejto dohody, v súlade s príslušnými zákonmi a inými právnymi predpismi jednej alebo druhej strany.
      Článok 10
      Iné dohody
      1.   Táto dohoda sa nedotýka spolupráce uskutočňovanej podľa iných dohôd medzi obidvoma stranami.
      2.   Táto dohoda sa nedotýka už existujúcich alebo budúcich dvojstranných dohôd medzi jednotlivými členskými štátmi Európskeho spoločenstva a Kanadou v oblastiach, na ktoré sa vzťahuje táto dohoda.
      Článok 11
      Územné uplatňovanie tejto dohody
      Táto dohoda sa na jednej strane uplatňuje na územia, na ktoré sa uplatňuje Zmluva o založení Európskeho spoločenstva, a za podmienok ustanovených v nej, a na druhej strane na územie Kanady.
      Článok 12
      Záverečné ustanovenia
      1.   Každá strana písomne oznámi druhej strane súhlas s tým, že bude viazaná touto dohodou. Táto dohoda nadobúda platnosť prvým dňom mesiaca nasledujúceho po dni, keď to posledná strana oznámila prvej strane.
      2.   Táto dohoda zostáva v platnosti osem rokov a potom môže byť predĺžená na základe písomnej dohody oboch strán.
      3.   Túto dohodu možno zmeniť a doplniť vzájomnou písomnou dohodou strán.
      4.   Zmeny a doplnenia alebo predĺženia sa vykonávajú v písomnej podobe a nadobúdajú platnosť dňom určeným stranami.
      5.   Táto dohoda môže byť kedykoľvek písomne vypovedaná jednou zo zmluvných strán pri dodržaní dvanásťmesačnej výpovednej lehoty. Uplynutie alebo vypovedanie platnosti tejto dohody neovplyvňuje platnosť alebo trvanie akýchkoľvek opatrení, ktoré sa v rámci nej prijali, ani záväzky stanovené na základe prílohy k tejto dohode.

         NA DÔKAZ TOHO podpísali splnomocnení zástupcovia túto dohodu.
         Táto dohoda je vyhotovená v Helsinkách 5. decembra 2006 dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

               Por la Comunidad Europea

            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Za Európske spoločenstvo
            Za Evropsko skupnost
            Euroopan yhteisön puolesta
            För Europeiska gemenskapens vägnar

               Por el Gobierno de Canadá

            Za vládu Kanady
            For Canadas regering
            Für die Regierung Kanadas
            Kanada valitsuse nimel
            Για την Κυβέρνηση του Καναδά
            For the Government of Canada
            Pour le gouvernement du Canada
            Per il governo del Canada
            Kanādas valdības vārdā
            Kanados Vyriausybės vardu
            Kanada Kormánya részéről
            Għall-Gvern tal-Kanada
            Voor de Regering van Canada
            W imieniu Rządu Kanady
            Pelo Governo do Canadá
            Za vládu Kanady
            Za vlado Kanade
            Kanadan hallituksen puolesta
            För Kanadas regering

         PRÍLOHA
         ČINNOSTI
         1.   Činnosť v oblasti vyššieho vzdelávania a odbornej prípravy
         1.1.   Strany poskytujú podporu inštitúciám vyššieho vzdelávania a odbornej prípravy, ktoré tvoria spoločné konzorciá ES/Kanada, na účely realizácie spoločných projektov v oblasti vyššieho vzdelávania a odbornej prípravy.
         1.2.   Každé spoločné konzorcium sa musí vytvoriť na základe viacstranného partnerstva, ktoré tvoria inštitúcie z najmenej dvoch členských štátov Európskeho spoločenstva a z najmenej dvoch provincií alebo teritórií Kanady.
         1.3.   Činnosti spoločných konzorcií by mali spravidla zahŕňať transatlantickú mobilitu študentov v rámci spoločných študijných programov, vzájomné uznávanie kreditov, jazykovú a kultúrnu prípravu s cieľom dosiahnuť paritu tokov v každom smere.
         1.4.   Príslušné orgány každej strany sa spoločne dohodnú na prioritných a oprávnených tematických okruhoch pre spoluprácu spoločných konzorcií ES/Kanada.
         1.5.   Strany môžu poskytnúť finančnú podporu na mobilitu študentov spoločným konzorciám inštitúcií vyššieho vzdelávania a (alebo) odbornej prípravy, ktoré už preukázali excelentnosť pri realizácii spoločných projektov financovaných stranami.
         2.   Činnosť v oblasti mládeže
         Strany môžu poskytovať finančnú podporu na činnosti, do ktorých sú zapojené mládežnícke štruktúry a organizácie, pracovníci s mládežou, mladí vedúci pracovníci a iní mládežnícki aktéri. Tieto činnosti môžu zahŕňať semináre, kurzy odbornej prípravy, praktické stáže a študijné pobyty na vybrané témy, napr. občianstvo, kultúrna rozmanitosť, práca v spoločenstvách/dobrovoľníctvo a uznanie neformálneho a neoficiálneho vzdelávania.
         3.   Doplnková činnosť
         3.1.   Strany môžu podporiť obmedzené množstvo doplnkových aktivít v súlade s cieľmi dohody, vrátane výmen skúseností a osvedčených postupov, spojenia zdrojov a elektronického materiálu v oblastiach vyššieho vzdelávania, odbornej prípravy a mládeže.
         3.2.   Strany môžu poskytovať finančnú podporu na opatrenia orientované na politiku, do ktorých sú zapojené organizácie pôsobiace v oblasti vyššieho vzdelávania, odbornej prípravy a mládeže; tieto opatrenia môžu zahŕňať štúdie, konferencie, semináre, pracovné skupiny, workshopy zamerané na profesionálny rozvoj, porovnávacie analýzy a môžu sa zaoberať otázkami horizontálneho vyššieho vzdelávania a odbornej prípravy, vrátane uznávania kvalifikácií a transferu kreditov v rámci Európskeho systému prenosu kreditov (ECTS).
         3.3.   Strany môžu poskytnúť finančnú pomoc na mobilitu odborníkov (vrátane nových absolventov a odborníkov, ktorí prechádzajú odbornou prípravou), ktorí chcú absolvovať krátkodobé štúdium alebo programy odbornej prípravy na zdokonalenie svojej odbornosti, v oblastiach s osobitným významom pre vzťahy medzi ES a Kanadou, ktoré určia strany.
         3.4.   Strany môžu poskytnúť finančnú podporu združeniu absolventov, do ktorého patria študenti, ktorí sa zúčastnili na výmenách realizovaných konzorciami ES/Kanada v oblasti vyššieho vzdelávania a odbornej prípravy. Toto združenie absolventov môže byť riadené jednou alebo viacerými organizáciami, ktoré strany spoločne určia.
         Riadenie činností
         1.   Každá strana môže poskytnúť finančnú pomoc na činnosti ustanovené v rámci dohody.
         2.   Správu týchto činností vykonávajú príslušní úradníci z každej strany. Medzi tieto úlohy môže patriť:

                     —

                     rozhodovanie o pravidlách a postupoch na predkladanie návrhov, vrátane prípravy spoločných usmernení pre uchádzačov,

                     —

                     vypracovanie časového harmonogramu na uverejnenie výzvy na predloženie návrhov a na predloženie a výber návrhov,

                     —

                     poskytovanie informácií o činnostiach v rámci tejto dohody a o ich realizácii,

                     —

                     vymenovanie akademických poradcov a expertov, vrátane poradcov a expertov na nezávislé hodnotenie návrhov,

                     —

                     odporúčanie príslušným orgánom každej strany, ktoré projekty sa majú financovať,

                     —

                     finančné riadenie,

                     —

                     kooperatívny prístup k monitorovaniu a hodnoteniu.

               3.   Európske spoločenstvo bude spravidla poskytovať podporu (vrátane štipendií) partnerom projektov z ES; Kanada bude poskytovať podporu partnerom projektov z Kanady.
         Opatrenia technickej podpory
         Strany poskytujú finančné prostriedky na obstarávanie služieb s cieľom zabezpečiť optimálnu realizáciu dohody; strany môžu organizovať najmä semináre, kolokviá alebo iné stretnutia expertov, vykonávať hodnotenia, vydávať publikácie alebo šíriť príslušné informácie.


title: Rozhodnutie Rady (EÚ) 2015/2400 z 8. decembra 2015 o uzavretí pozmeňujúceho protokolu k Dohode medzi Európskym spoločenstvom a Švajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov v mene Európskej únie

text:
               19.12.2015

               SK

               Úradný vestník Európskej únie

               L 333/10

         ROZHODNUTIE RADY (EÚ) 2015/2400
   z 8. decembra 2015
   o uzavretí pozmeňujúceho protokolu k Dohode medzi Európskym spoločenstvom a Švajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 115 v spojení s jej článkom 218 ods. 6 písm. b) a článkom 218 ods. 8 druhým pododsekom,
   so zreteľom na návrh Európskej komisie,
   so zreteľom na stanovisko Európskeho parlamentu,
   keďže:

               (1)

               V súlade s rozhodnutím Rady (EÚ) 2015/860 (1) sa dňa 27. mája 2015 podpísal pozmeňujúci protokol k Dohode medzi Európskym spoločenstvom a Švajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov, s výhradou uzavretia uvedeného protokolu k neskoršiemu dátumu.

               (2)

               Znenie pozmeňujúceho protokolu, ktoré je výsledkom rokovaní, náležite zohľadňuje smernicu na rokovania, ktoré vydala Rada, pretože zosúlaďuje dohodu s najnovším vývojom na medzinárodnej úrovni v oblasti automatickej výmeny informácií, konkrétne s globálnym štandardom pre automatickú výmenu informácií o finančných účtoch v daňových záležitostiach, ktorý vypracovala Organizácia pre hospodársku spoluprácu a rozvoj (OECD). Únia, jej členské štáty a Švajčiarska konfederácia sa aktívne zapájajú do práce OECD. Znenie dohody zmenenej pozmeňujúcim protokolom tvorí právny základ pre vykonávanie globálneho štandardu vo vzťahoch medzi Úniou a Švajčiarskou konfederáciou.

               (3)

               Pozmeňujúci protokol by sa mal schváliť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje pozmeňujúci protokol k Dohode medzi Európskym spoločenstvom a Švajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov.
   Text pozmeňujúceho protokolu je pripojený k tomuto rozhodnutiu.
   Článok 2
   1.   Predseda Rady vykoná v mene Únie oznámenie podľa článku 2 ods. 1 pozmeňujúceho protokolu (2).
   2.   Komisia informuje Švajčiarsku konfederáciu a členské štáty o oznámeniach vydaných v súlade s článkom 1 ods. 1 písm. d) Dohody medzi Európskou úniou a Švajčiarskou konfederáciou o automatickej výmene informácií o finančných účtoch na zlepšenie dodržiavania medzinárodných predpisov v oblasti daní vyplývajúcich z pozmeňujúceho protokolu.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 8. decembra 2015

            Za Radu

            predseda

         P. GRAMEGNA

      (1)  Rozhodnutie Rady (EÚ) 2015/860 z 26. mája 2015 o podpise pozmeňujúceho protokolu k Dohode medzi Európskym spoločenstvom a Švajčiarskou konfederáciou upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov v mene Európskej únie (Ú. v. EÚ L 136, 3.6.2015, s. 5).

      (2)  Dátum nadobudnutia platnosti pozmeňujúceho protokolu uverejní Generálny sekretariát Rady v Úradnom vestníku Európskej únie.


title: Rozhodnutie Európskeho parlamentu a Rady č. 284/2010/EÚ z  25. marca 2010 , ktorým sa mení a dopĺňa rozhodnutie č. 1672/2006/ES, ktorým sa zriaďuje program Spoločenstva v oblasti zamestnanosti a sociálnej solidarity – Progress

text:
               7.4.2010

               SK

               Úradný vestník Európskej únie

               L 87/6

         ROZHODNUTIE EURÓPSKEHO PARLAMENTU A RADY č. 284/2010/EÚ
   z 25. marca 2010,
   ktorým sa mení a dopĺňa rozhodnutie č. 1672/2006/ES, ktorým sa zriaďuje program Spoločenstva v oblasti zamestnanosti a sociálnej solidarity – Progress
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 19 ods. 2, článok 149 a článok 153 ods. 2 písm. a),
   so zreteľom na návrh Európskej komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Výboru regiónov (2),
   konajúc v súlade s riadnym legislatívnym postupom (3),
   keďže:

               (1)

               Komisia prijala 3. júna 2009 oznámenie s názvom Spoločný záväzok pre zamestnanosť, ktorého cieľom je zintenzívnenie spolupráce medzi Európskou úniou a členskými štátmi, ako aj medzi sociálnymi partnermi EÚ, pokiaľ ide o tri kľúčové priority: udržiavanie zamestnanosti, vytváranie pracovných miest a podpora mobility; zvyšovanie úrovne zručností a zosúladenie zručností s potrebami trhu práce a zlepšenie prístupu k zamestnaniu.

               (2)

               Komisia navrhla nový európsky nástroj mikrofinancovania v oblasti zamestnanosti a sociálneho začleňovania vytvorený na pomoc pri rozvoji mikropodnikov a sociálneho hospodárstva s cieľom dať novú šancu nezamestnaným ľuďom a umožniť podnikanie niektorým z najviac znevýhodnených skupín v Európe vrátane mládeže v rámci spoločnej iniciatívy s medzinárodnými finančnými inštitúciami, najmä so skupinou Európskej investičnej banky.

               (3)

               V súlade s Medziinštitucionálnou dohodou zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (4) by sa prostriedky z programu Spoločenstva v oblasti zamestnanosti a sociálnej solidarity – Progress, zriadeného rozhodnutím č. 1672/2006/ES (5), mali prerozdeliť na financovanie nového európskeho nástroja mikrofinancovania v oblasti zamestnanosti a sociálneho začleňovania zriadeného rozhodnutím Európskeho parlamentu a Rady č. 283/2010/EÚ (6).

               (4)

               Po preskúmaní všetkých možností by sa suma vo výške 60 miliónov EUR mala presunúť z programu Progress na nový európsky nástroj mikrofinancovania Progress.

               (5)

               Rozhodnutie č. 1672/2006/ES by sa preto malo zodpovedajúcim spôsobom zmeniť a doplniť,

         PRIJALI TOTO ROZHODNUTIE:
   Článok 1
   Článok 17 ods. 1 rozhodnutia č. 1672/2006/ES sa nahrádza takto:

      „1.   Finančné zdroje na vykonávanie činností Únie uvedených v tomto rozhodnutí na obdobie od 1. januára 2007 do 31. decembra 2013 sa týmto stanovujú na 683 250 000 EUR.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 25. marca 2010

            Za Európsky parlament

            predseda

         J. BUZEK

            Za Radu

            predseda

         D. LÓPEZ GARRIDO

      (1)  Ú. v. EÚ C 318, 23.12.2009, s. 84.

      (2)  Stanovisko zo 7. októbra 2009 (zatiaľ neuverejnené v úradnom vestníku).

      (3)  Pozícia Európskeho parlamentu z 11. februára 2010 (zatiaľ neuverejnená v úradnom vestníku) a rozhodnutie Rady z 8. marca 2010.

      (4)  Ú. v. EÚ C 139, 14.6.2006, s. 1.

      (5)  Ú. v. EÚ L 315, 15.11.2006, s. 1.

      (6)  Pozri stranu 1 tohto úradného vestníka.


title: 2011/10/EÚ: Rozhodnutie Európskej centrálnej banky z  25. novembra 2010 o dočasnom rozdeľovaní príjmu Európskej centrálnej banky z eurobankoviek v obehu a z nákupu cenných papierov v rámci programu pre trhy s cennými papiermi (ECB/2010/24)

text:
               11.1.2011

               SK

               Úradný vestník Európskej únie

               L 6/35

         ROZHODNUTIE EURÓPSKEJ CENTRÁLNEJ BANKY
   z 25. novembra 2010
   o dočasnom rozdeľovaní príjmu Európskej centrálnej banky z eurobankoviek v obehu a z nákupu cenných papierov v rámci programu pre trhy s cennými papiermi
   (prepracované znenie)
   (ECB/2010/24)
   (2011/10/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 33,
   keďže:

               (1)

               Je potrebné podstatne zmeniť a doplniť rozhodnutie ECB/2005/11 zo 17. novembra 2005 o rozdeľovaní príjmu Európskej centrálnej banky z eurobankoviek v obehu medzi národnými centrálnymi bankami zúčastnených členských štátov (1) tak, aby sa zohľadnilo rozdeľovanie príjmu Európskej centrálnej banky (ECB) z cenných papierov nakúpených v súlade s rozhodnutím ECB/2010/5 zo 14. mája 2010 o zavedení programu pre trhy s cennými papiermi (2). V záujme jasnosti by sa malo prepracovať.

               (2)

               V rozhodnutí ECB/2010/29 z 13. decembra 2010 o vydávaní eurobankoviek (3) sa ustanovuje prideľovanie eurobankoviek v obehu národným centrálnym bankám v pomere k ich splateným podielom na základnom imaní ECB. Podľa článku 4 rozhodnutia ECB/2010/29 a prílohy k tomuto rozhodnutiu sa ECB prideľuje 8 % z celkovej hodnoty eurobankoviek v obehu. ECB má pohľadávky v rámci Eurosystému voči národným centrálnym bankám v hodnote rovnajúcej sa hodnote ňou vydaných eurobankoviek, a to v pomere k ich podielom v kľúči upísaného základného imania

               (3)

               Podľa článku 2 ods. 2 rozhodnutia ECB/2010/23 z 25. novembra 2010 o rozdeľovaní menových príjmov národných centrálnych bánk členských štátov, ktorých menou je euro (4), sa zostatok eurobankoviek v obehu v rámci Eurosystému úročí referenčnou sadzbou. Podľa článku 2 ods. 3 rozhodnutia ECB/2010/23 sa toto úročenie vyrovnáva prostredníctvom platieb v TARGET2.

               (4)

               V bode odôvodnenia 7 rozhodnutia ECB/2010/23 sa uvádza, že príjem, ktorý vzniká ECB z úročenia jej pohľadávok v rámci Eurosystému voči NCB v súvislosti s jej podielom na eurobankovkách v obehu, by sa mal v zásade rozdeliť medzi národné centrálne banky v súlade s rozhodnutiami Rady guvernérov v pomere k ich podielom v kľúči upísaného základného imania v tom istom finančnom roku, v ktorom vzniká.

               (5)

               Príjem ECB z nákupu cenných papierov v rámci programu pre trhy s cennými papiermi by sa mal v zásade rozdeliť medzi národné centrálne banky rovnakým spôsobom v pomere k ich podielom v kľúči upísaného základného imania v tom istom finančnom roku, v ktorom vzniká.

               (6)

               Pri rozdeľovaní svojho príjmu z eurobankoviek v obehu a príjmu z nákupu cenných papierov v rámci programu pre trhy s cennými papiermi by mala ECB vziať do úvahy svoj odhadovaný hospodársky výsledok v danom roku, pričom tento odhad by mal náležite zohľadniť potrebu pridelenia finančných prostriedkov do rezervy na krytie rizík súvisiacich so zmenou výmenných kurzov, úrokovej miery, úverových rizík a rizík súvisiacich so zmenou ceny zlata, ako aj dostupnosť rezerv, ktoré sa môžu použiť na vyrovnanie očakávaných výdavkov.

               (7)

               Pri určovaní výšky čistého zisku ECB, ktorý sa má previesť do všeobecného rezervného fondu podľa článku 33.1 štatútu ESCB, by Rada guvernérov mala zohľadniť, že časť tohto zisku, ktorá zodpovedá príjmu z eurobankoviek v obehu a príjmu z nákupu cenných papierov v rámci programu pre trhy s cennými papiermi, by sa mala v plnej výške rozdeliť medzi NCB,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               a)

               „NCB“ sa rozumie národná centrálna banka členského štátu, ktorého menou je euro;

               b)

               „zostatkom eurobankoviek v obehu v rámci Eurosystému“ sa rozumejú pohľadávky a záväzky vznikajúce medzi NCB a ECB a medzi NCB a ostatnými NCB v dôsledku uplatňovania článku 4 rozhodnutia ECB/2010/29;

               c)

               „príjmom ECB z eurobankoviek v obehu“ sa rozumie príjem ECB vznikajúci z úročenia jej pohľadávok v rámci Eurosystému voči národným centrálnym bankám v súvislosti s jej podielom na eurobankovkách v obehu v dôsledku uplatňovania článku 2 rozhodnutia ECB/2010/23;

               d)

               „príjmom ECB z nákupu cenných papierov v rámci programu pre trhy s cennými papiermi“ sa rozumie čistý príjem z cenných papierov, ktoré ECB nakúpila v rámci programu pre trhy s cennými papiermi v súlade s rozhodnutím ECB/2010/5.

         Článok 2
   Dočasné rozdeľovanie príjmu ECB z eurobankoviek v obehu a príjmu ECB z nákupu cenných papierov v rámci programu pre trhy s cennými papiermi
   1.   Príjem ECB z eurobankoviek v obehu a príjem ECB z nákupu cenných papierov v rámci programu pre trhy s cennými papiermi sú splatné v plnej výške národným centrálnym bankám v tom istom finančnom roku, v ktorom vznikli, a rozdeľujú sa medzi národné centrálne banky v pomere k ich splateným podielom na upísanom základnom imaní ECB.
   2.   ECB rozdeľuje medzi národné centrálne banky svoj príjem z eurobankoviek v obehu, ktorý dosiahne v určitom finančnom roku, v druhý pracovný deň nasledujúceho roku.
   3.   ECB rozdeľuje medzi národné centrálne banky svoj príjem z nákupu cenných papierov v rámci programu pre trhy s cennými papiermi, ktorý dosiahne v určitom finančnom roku, v posledný pracovný deň v januári nasledujúceho roku.
   4.   Výška príjmu ECB z eurobankoviek v obehu sa môže znížiť v súlade s rozhodnutím Rady guvernérov na základe štatútu ESCB, pokiaľ ide o náklady, ktoré ECB vynaložila na vydanie eurobankoviek a ich spracovanie.
   Článok 3
   Výnimka z článku 2
   Odchylne od článku 2:

               1.

               Rada guvernérov rozhodne pred koncom finančného roku o tom, či si ECB ponechá celý príjem z nákupu cenných papierov v rámci programu pre trhy s cennými papiermi alebo jeho časť, a ak je to potrebné, celý príjem z eurobankoviek v obehu alebo jeho časť, v rozsahu potrebnom na zabezpečenie toho, aby výška rozdeľovaného príjmu nepresiahla výšku čistého zisku ECB za daný rok. Takého rozhodnutie prijme Rada guvernérov, ak na základe odôvodneného odhadu vypracovaného Výkonnou radou očakáva, že ECB dosiahne celkovú ročnú stratu alebo vytvorí čistý ročný zisk, ktorý je nižší ako odhadovaná výška jej príjmu z eurobankoviek v obehu a odhadovaná výška jej príjmu z nákupu cenných papierov v rámci programu pre trhy s cennými papiermi.

               2.

               Rada guvernérov môže pred koncom finančného roka rozhodnúť, že prevedie celý príjem ECB z nákupu cenných papierov v rámci programu pre trhy s cennými papiermi alebo jeho časť, a ak je to potrebné, celý príjem ECB z eurobankoviek v obehu alebo jeho časť do rezerv na krytie rizík súvisiach so zmenou výmenných kurzov, úrokovej miery, úverových rizík a rizík súvisiach so zmenou ceny zlata.

         Článok 4
   Zrušovacie ustanovenie
   Rozhodnutie ECB/2005/11 sa týmto zrušuje. Odkazy na zrušené rozhodnutie sa považujú za odkazy na toto rozhodnutie.
   Článok 5
   Nadobudnutie účinnosti
   Toto rozhodnutie nadobúda účinnosť 31. decembra 2010.

      Vo Frankfurte nad Mohanom 25. novembra 2010

            prezident ECB

         Jean-Claude TRICHET

      (1)  Ú. v. EÚ L 311, 26.11.2005, s. 41.

      (2)  Ú. v. EÚ L 124, 20.5.2010, s. 8.

      (3)  Zatiaľ neuverejnené v úradnom vestníku.

      (4)  Zatiaľ neuverejnené v úradnom vestníku.


title: 2010/128/CFSP: Rozhodnutie Rady 2010/128/SZBP z  1. marca 2010 , ktorým sa mení a dopĺňa spoločná pozícia 2003/495/SZBP o Iraku

text:
               2.3.2010

               SK

               Úradný vestník Európskej únie

               L 51/22

         ROZHODNUTIE RADY 2010/128/SZBP
   z 1. marca 2010,
   ktorým sa mení a dopĺňa spoločná pozícia 2003/495/SZBP o Iraku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 7. júla 2003 prijala spoločnú pozíciu 2003/495/SZBP o Iraku (1) na vykonanie rezolúcie Bezpečnostnej rady Organizácie Spojených národov (BR OSN) č. 1483 (2003).

               (2)

               Bezpečnostná rada OSN prijala 21. decembra 2009 rezolúciu č. 1905 (2009), v ktorej okrem iného rozhodla, že sa do 31. decembra 2010 predĺžia podmienky ukladania výnosov pochádzajúcich z vývozu ropy, ropných výrobkov a zemného plynu do Rozvojového fondu pre Irak a podmienky, ktoré sa týkajú imunity určitých irackých aktív pred súdnym konaním, ako sa uvádza v rezolúciách BR OSN č. 1483 (2003) a 1546 (2004).

               (3)

               Spoločná pozícia 2003/495/SZBP by sa preto mala zodpovedajúcim spôsobom zmeniť a doplniť.

               (4)

               Na vykonávanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   Spoločná pozícia 2003/495/SZBP sa mení a dopĺňa takto:
   druhý pododsek článku 7 sa nahrádza takto:

      „Články 4 a 5 sa uplatňujú do 31. decembra 2010.“.

   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 1. marca 2010

            Za Radu

            predseda

         D. LÓPEZ GARRIDO

      (1)  Ú. v. EÚ L 169, 8.7.2003, s. 72.


title: Rozhodnutie Rady (SZBP) 2015/2249 z 3. decembra 2015, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)

text:
               4.12.2015

               SK

               Úradný vestník Európskej únie

               L 318/38

         ROZHODNUTIE RADY (SZBP) 2015/2249
   z 3. decembra 2015,
   ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 22. júla 2014 prijala rozhodnutie 2014/486/SZBP (1) o poradnej misii Európskej únie pre reformu sektora civilnej bezpečnosti na Ukrajine (EUAM Ukraine).

               (2)

               Rada 17. novembra 2014 rozhodla prostredníctvom rozhodnutia 2014/800/SZBP (2) o začatí misie EUAM Ukraine 1. decembra 2014 a zmene rozhodnutia 2014/486/SZBP s cieľom stanoviť pre misiu EUAM Ukraine referenčnú sumu na obdobie do 30. novembra 2015.

               (3)

               Rozhodnutie 2014/486/SZBP by sa malo zmeniť s cieľom stanoviť referenčnú sumu na obdobie od 1. decembra 2015 do 30. novembra 2016.

               (4)

               Okrem toho by sa rozhodnutie 2014/486/SZBP malo zmeniť s cieľom predĺžiť mandát misie EUAM Ukraine o jeden rok,

         PRIJALA TOTO ROZHODNUTIE:
   Článok 1
   Rozhodnutie 2014/486/SZBP sa týmto mení takto:

               1.

               V článku 14 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2015 do 30. novembra 2016 je 14 400 000 EUR.“.

               2.

               V článku 19 sa druhý odsek nahrádza takto:
               „Uplatňuje sa do 30. novembra 2017.“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. decembra 2015.

      V Bruseli 3. decembra 2015

            Za Radu

            predseda

         F. BRAZ

      (1)  Rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 217, 23.7.2014, s. 42).

      (2)  Rozhodnutie Rady 2014/800/SZBP zo 17. novembra 2014, ktorým sa začína poradná misia Európskej únie pre reformu sektora civilnej bezpečnosti na Ukrajine (EUAM Ukraine) a ktorým sa mení rozhodnutie 2014/486/SZBP (Ú. v. EÚ L 331, 18.11.2014, s. 24).


title: Rozhodnutie Rady 2014/853/SZBP z  8. októbra 2014 o podpise a uzavretí Dohody vo forme výmeny listov medzi Európskou úniou a Malijskou republikou o štatúte misie Európskej únie v rámci SBOP v Mali (EUCAP Sahel Mali) v mene Únie

text:
               29.11.2014

               SK

               Úradný vestník Európskej únie

               L 344/1

         ROZHODNUTIE RADY 2014/853/SZBP
   z 8. októbra 2014
   o podpise a uzavretí Dohody vo forme výmeny listov medzi Európskou úniou a Malijskou republikou o štatúte misie Európskej únie v rámci SBOP v Mali (EUCAP Sahel Mali) v mene Únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada prijala 15. apríla 2014 rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali).

               (2)

               Potom, čo Rada 15. apríla 2014 prijala rozhodnutie o poverení začať rokovania, vysoká predstaviteľka Únie pre zahraničné veci a bezpečnostnú politiku v súlade s článkom 37 Zmluvy o Európskej únii dojednala dohodu vo forme výmeny listov medzi Európskou úniou a Malijskou republikou o štatúte misie EUCAP Sahel Mali.

               (3)

               Dohoda vo forme výmeny listov by sa mala schváliť,

         PRIJALA TOTO ROZHODNUTIE:
   Článok 1
   Týmto sa schvaľuje v mene Únie Dohoda vo forme výmeny listov medzi Európskou úniou a Malijskou republikou o štatúte misie v rámci SBOP v Mali (EUCAP Sahel Mali).
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať príslušný list s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 8. októbra 2014

            Za Radu

            predseda

         M. LUPI

      (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).


title: 2008/76/ES: Rozhodnutie Rady z  21. januára 2008 týkajúce sa stanoviska, ktoré má Spoločenstvo zaujať v rámci Medzinárodnej rady pre kakao k predĺženiu Medzinárodnej dohody o kakau z roku 2001

text:
               26.1.2008

               SK

               Úradný vestník Európskej únie

               L 23/27

      ROZHODNUTIE RADY

   z 21. januára 2008
   týkajúce sa stanoviska, ktoré má Spoločenstvo zaujať v rámci Medzinárodnej rady pre kakao k predĺženiu Medzinárodnej dohody o kakau z roku 2001
   (2008/76/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s jej článkom 300 ods. 2 druhým pododsekom,
   so zreteľom na návrh Komisie (1),
   keďže:

               (1)

               Medzinárodná dohoda o kakau z roku 2001 bola podpísaná a uzavretá v mene Európskeho spoločenstva 18. novembra 2002 rozhodnutím Rady 2002/970/ES (2).

               (2)

               Podľa ustanovení článku 63 ods. 1 a 3 sa má platnosť Medzinárodnej dohody o kakau z roku 2001 skončiť 30. septembra 2008, pokiaľ nebude predĺžená rozhodnutím Medzinárodnej rady pre kakao na jedno alebo dve obdobia, ktorých celková dĺžka nepresiahne štyri roky.

               (3)

               Predĺženie tejto dohody je v záujme Európskeho spoločenstva.

               (4)

               Malo by sa určiť stanovisko Európskeho spoločenstva v Medzinárodnej rade pre kakao,

         ROZHODLA TAKTO:
   Jediný článok
   Európske spoločenstvo hlasuje v Medzinárodnej rade pre kakao za predĺženie platnosti Medzinárodnej dohody o kakau z roku 2001 na jedno alebo dve obdobia, ktorých celková dĺžka nepresiahne štyri roky, a oznámi toto predĺženie generálnemu tajomníkovi Organizácie Spojených národov.

      V Bruseli 21. januára 2008

            Za Radu

            predseda

         I. JARC

      (1)  Ú. v. EÚ C 4, 9.1.2008, s. 6.

      (2)  Ú. v. ES L 342, 17.12.2002, s. 1.


title: Rozhodnutie Komisie zo 14. októbra 2010 o obnovení činnosti skupiny na vysokej úrovni pre konkurencieschopnosť a udržateľný rast automobilového priemyslu v Európskej únii – CARS 21

text:
               16.10.2010

               SK

               Úradný vestník Európskej únie

               C 280/32

         ROZHODNUTIE KOMISIE
   zo 14. októbra 2010
   o obnovení činnosti skupiny na vysokej úrovni pre konkurencieschopnosť a udržateľný rast automobilového priemyslu v Európskej únii – CARS 21
   2010/C 280/08
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Článkom 173 zmluvy sa Európska únia a členské štáty poverujú úlohou zabezpečiť, aby existovali podmienky potrebné pre konkurencieschopný priemysel Únie. V článku 191 ZFEÚ je uvedené, že politika Únie týkajúca sa životného prostredia má prispieť k presadzovaniu opatrení na zachovanie, ochranu a zlepšovanie kvality životného prostredia a na boj proti zmene klímy.

               (2)

               Ako súčasť priemyselnej politiky Komisie boli v rámci procesu CARS 21 („Konkurencieschopný automobilový regulačný systém pre 21. storočie“), ktorý sa pôvodne začal v roku 2005, predložené odporúčania na krátko-, stredno- a dlhodobú verejnú politiku v regulačnom rámci pre automobilový priemysel Európskej únie, ktorá by zlepšila celosvetovú konkurencieschopnosť a zamestnanosť a pritom priniesla ďalší pokrok v oblasti bezpečnosti a environmentálnych vplyvov za dostupnú cenu pre spotrebiteľa.

               (3)

               Vo svojom oznámení „EURÓPA 2020 – európska stratégia na zabezpečenie inteligentného, udržateľného a inkluzívneho rastu“ (1) Komisia predložila návrhy na modernizáciu a dekarbonizáciu odvetvia dopravy a na podporu nových technológií vrátane elektrických automobilov. Strategická iniciatíva „Priemyselná politika vo veku globalizácie“ je zameraná na vypracovanie priemyselnej politiky, ktorá vytvorí najlepšie prostredie na zachovanie a rozvíjanie silnej, konkurencieschopnej a diverzifikovanej priemyselnej základne v Európe a zároveň podporí prechod výrobných odvetví k efektívnejšiemu využívaniu energie a zdrojov. Strategická iniciatíva „Európa efektívne využívajúca zdroje“ má za úlohu podporiť širokospektrálne opatrenia v oblasti infraštruktúry, ako sú zavedenie sieťových infraštruktúr v rámci elektrickej mobility, inteligentné riadenie dopravy a najmä podpora nových technológií vrátane automobilov na elektrický a hybridný pohon.

               (4)

               V oznámení Komisie „Európska stratégia pre čisté a energeticky úsporné vozidlá“ (2) sú vymedzené krátko- a dlhodobé ciele na podporu výskumu a inovácie v snahe hľadať riešenia výroby a distribúcie energie, ktorými by sa zvýšila zamestnanosť a podporilo nakupovanie zelených vozidiel spotrebiteľmi.

               (5)

               Z tohto dôvodu je potrebné ustanoviť skupinu odborníkov v oblasti konkurencieschopnosti a udržateľného rastu automobilového priemyslu Európskej únie, vychádzajúc pritom z procesu CARS 21, a vymedziť jej úlohy a štruktúru.

               (6)

               Skupina by mala pomôcť identifikovať politiky a opatrenia na úrovni Európskej únie, na vnútroštátnej úrovni a spolu s inými zainteresovanými stranami podporovať konkurencieschopnosť a udržateľný rast automobilového priemyslu Európskej únie.

               (7)

               Skupina by mala byť zložená zo zástupcov Európskeho parlamentu, Komisie, členských štátov a príslušných zainteresovaných strán z odvetvia i občianskej spoločnosti, predovšetkým zo zástupcov spotrebiteľov, odborov a mimovládnych organizácií.

               (8)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO a Euratom z 29. novembra 2001, ktorým sa mení a dopĺňa jej rokovací poriadok (3), je potrebné stanoviť pravidlá o poskytovaní informácií členmi skupiny.

               (9)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (4).

               (10)

               Je vhodné stanoviť obdobie uplatňovania tohto rozhodnutia. Komisia včas zváži účelnosť jeho predĺženia,

         ROZHODLA TAKTO:
   Článok 1
   Skupina
   Týmto sa obnovuje činnosť skupiny na vysokej úrovni pre konkurencieschopnosť a udržateľný rast automobilového priemyslu v Európskej únii, ďalej len ako „skupina“, ktorá predtým fungovala na neformálnej báze pod názvom „Konkurencieschopný automobilový regulačný systém pre 21. storočie“.
   Článok 2
   Úlohy
   Skupina má plniť tieto úlohy:

               1.

               pomáhať Komisii v záležitostiach súvisiacich s konkurencieschopnosťou a udržateľným rastom v automobilovom priemysle;

               2.

               uskutočňovať ekonomické a štatistické analýzy faktorov, ktoré určujú štrukturálne zmeny v automobilovom priemysle, ako aj iných faktorov, ktoré ovplyvňujú konkurencieschopné postavenie automobilového priemyslu Európskej únie;

               3.

               pomáhať Komisii s implementáciou súboru politík stanovených v rámci stratégie EURÓPA 2020, pokiaľ ide o jej hlavnú iniciatívu týkajúcu sa efektívneho využívania zdrojov v Európe, jej hlavnú iniciatívu týkajúcu sa priemyselnej politiky vo veku globalizácie a oznámenie o čistých a energeticky úsporných vozidlách KOM(2010) 186 a snažiť sa dosiahnuť cieľ zachovania konkurencieschopného a udržateľného automobilového priemyslu Európskej únie;

               4.

               prispievať k zabezpečeniu hladkého a rovnomerného hospodárskeho a sociálneho prechodu formou proaktívnej anticipácie a proaktívneho riadenia procesu reštrukturalizácie a kvalifikačných potrieb vychádzajúc zo záverov „Európskeho partnerstva pre anticipáciu zmeny v automobilovom odvetví“;

               5.

               vypracovať súbor odvetvových politických odporúčaní určených tvorcom politík na úrovni Európskej únie a členských štátov, ako aj zástupcom organizácií z odvetvia a z občianskej spoločnosti;

               6.

               vypracovať zásady riadneho postupu v snahe o podporu transparentnosti v obchodných a zmluvných vzťahoch medzi stranami vertikálnych dohôd v odvetví motorových vozidiel;

               7.

               poskytovať rady týkajúce sa špecifických hľadísk implementácie Stratégie 2020 na zabezpečenie inteligentného, udržateľného a inkluzívneho rastu.

         Článok 3
   Členstvo – vymenovanie
   1.   Skupinu má tvoriť najviac 40 členov.
   2.   Členmi sú jednotlivci vymenovaní na základe osobnej spôsobilosti. Každý člen skupiny si určí osobného zástupcu pre stálu prípravnú podskupinu, ďalej len ako „prípravná podskupina“.
   3.   Členov menuje Komisia spomedzi zainteresovaných strán na vysokej úrovni s právomocami a zodpovednosťou v oblastiach, ktoré súvisia s konkurencieschopnosťou a udržateľným rastom automobilového priemyslu Európskej únie. Zloženie musí reflektovať rovnomerné zastúpenie rôznych zainteresovaných strán. Malo by pozostávať zo zástupcov Európskeho parlamentu, Komisie, členských štátov a z aktérov v hodnotovom reťazci odvetvia, zástupcov odborov a občianskej spoločnosti (mimovládnych organizácií a spotrebiteľov).
   4.   Členovia budú vymenovaní na dva roky. Svoju funkciu vykonávajú dovtedy, kým nie sú nahradení alebo neuplynie ich funkčné obdobie. Funkčné obdobie sa môže obnoviť.
   5.   Členov, ktorí už nedokážu účinne prispievať k práci v skupine, ktorí sa vzdajú členstva, alebo ktorí nespĺňajú podmienky stanovené v článku 339 zmluvy, možno na zostávajúce funkčné obdobie nahradiť.
   6.   Mená jednotlivých zástupcov vymenovaných na základe osobnej spôsobilosti sa zverejnia v registri expertných skupín a iných podobných útvarov Komisie (ďalej len ako „register“).
   7.   Osobné údaje členov sa zhromaždia, spracujú a uverejnia v súlade s nariadením (ES) č. 45/2001.
   Článok 4
   Činnosť
   1.   Skupine predsedá zástupca Komisie.
   2.   Prípravná podskupina pripravuje rokovania, stanoviská a usmernenia pre činnosti a politické opatrenia, ktoré má skupina odporúčať. Na tento účel úzko spolupracuje s príslušnými útvarmi Komisie.
   3.   Okrem prípravnej podskupiny môže skupina, so súhlasom útvarov Komisie, vytvoriť aj pracovné skupiny, ktoré preskúmajú špecifické otázky týkajúce sa úloh skupiny v rámci mandátu vymedzeného skupinou. Tieto pracovné skupiny budú rozpustené hneď, ako splnia svoje mandáty.
   4.   Zástupca Komisie môže pozvať ad hoc odborníkov alebo pozorovateľov, ktorí nie sú členmi skupiny a majú odbornú kvalifikáciu v danej téme, aby sa zúčastnili na činnosti skupiny, podskupiny alebo pracovných skupín. Okrem toho zástupca Komisie môže štatút pozorovateľa udeliť jednotlivcom či organizáciám tak, ako je vymedzené v pravidle 8 ods. 3 horizontálnych pravidiel o expertných skupinách, agentúrach EÚ a prístupových krajinách.
   5.   Členovia odborných skupín a ich zástupcovia, ako aj prizvaní odborníci a pozorovatelia dodržiavajú povinnosť zachovávať služobné tajomstvo ustanovené v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ ustanovené v prílohe k rozhodnutiu Komisie 2001/844/ES, ESUO, Euratom. V prípade nedodržiavania týchto povinností Komisia môže prijať všetky vhodné opatrenia.
   6.   Informácie získané na základe účasti na rokovaniach alebo práci skupiny, ad hoc skupín alebo podskupín nemožno rozširovať, ak sa podľa Komisie týkajú dôverných otázok.
   7.   Zasadnutia skupiny, prípravnej podskupiny a pracovných skupín budú prebiehať na pôde Komisie. Funkcie sekretariátu zabezpečuje Komisia. Na zasadnutiach skupiny, prípravnej podskupiny a pracovných skupín sa môžu zúčastniť iní úradníci Komisie, ktorí o rokovania prejavia záujem.
   8.   Skupina prijíma svoj rokovací poriadok na základe štandardného rokovacieho poriadku prijatého Komisiou (5).
   9.   Komisia uverejní náležité informácie o činnosti skupiny, a to buď ich začlenením do registra alebo prostredníctvom odkazu na príslušnú webovú stránku v registri. Záverečná správa sa uverejní čo najskôr po záverečnom zasadnutí skupiny.
   Článok 5
   Výdavky na schôdze
   1.   Účastníci podieľajúci sa na činnosti skupiny nie sú odmeňovaní za poskytované služby.
   2.   V súlade s platnými ustanoveniami Komisie uhrádza Komisia účastníkom cestovné a pobytové náklady, ktoré im vznikli v súvislosti s činnosťou skupiny.
   3.   Takéto výdavky budú hradené do výšky použiteľných súm pridelených v rámci ročného postupu prideľovania finančných prostriedkov.
   Článok 6
   Uplatňovanie
   Toto rozhodnutie sa uplatňuje do 14. októbra 2012.

      V Bruseli 14. októbra 2010

            Za Komisiu

         Antonio TAJANI

            podpredseda

      (1)  KOM(2010) 2020.

      (2)  KOM(2010) 186.

      (3)  Ú. v. ES L 317, 3.12.2001, s. 1.

      (4)  Ú. v. ES L 8, 12.1.2001, s. 1.

      (5)  Ú. v. EÚ L 55/61, 5.3.2010, s. 61.